text: Bloomberg: Týskland skal nýta meira enn 7.000 milliardir til at tryggja orkuveitingina
text: #000001
text: Týskland skal økja orkuframleiðsluna við áleið 250 gigawattum fram til 2030. Landið skal taka 43 fótbóltsvallir av sólorku í nýtslu um dagin og fleiri enn 30 vindmyllulundir um vikuna fram til 2030, skrivar Bloomberg m.a.
text: #000002
text: Týskland hevur sett meira enn 260 milliardir evrur -- tað er áleið 1934 milliardir krónur -- av til at bøta um bráðfeingis váðan í orkukreppuni, sum rakti eftir at Russiska hermegin fór inn í Ukraina, men ein varandi haldfør loysn er munandi dýrari, um tað yvirhøvur ber til, skrivar Bloomberg.
text: #000003
text: Prísurin fyri at framtíðartryggja týsku orkuveitingina ljóðar í løtuni upp á meira enn 1 trillión dollarar, tvs meira enn 7000 milliardir krónur, sum skulu nýtast innan 2030, um málini skulu røkkast, sambært Bloomberg. Hetta umfatar at dagføra streymveitingnarlinjunetið og mest av øllum um nýggja framleiðslu, sum skal taka yvir eftir at kol- og kjarnorkuverkini vera tikin av, samstundis sum eftirspurningurin økist frá elbilum og el-hitaskipanum, og samstundis sum landið skal halda veðurlagssáttmálarnar.
text: #000004
text: Umskiftið fer at krevja at øki við sólorkupanelum verða sett upp, svarandi til 43 fótbóltsvøllir og 1.600 hitapumpur, um dagin. Harumframt krevjast 27 nýggjar vindmyllulundir á landi og 4 offshore vindmyllulundir at vera bygdar hvørja viku, hetta sambært einum ynskilista, sum Olaf Scholz, kanslari, legði fram í sambandi við eina vitjan á høvuðssætinum hjá Volkswagen herfyri.
text: #000005
text: “Hetta er eitt stórt tak at fara undir — kanska tað stórsta síðani endurbyggingina av Týsklandi,” segði varakanslarin, Robert Habeck, sum umsitur veðurlags- og orkumál.
text: #000006
text: Enn er langt á mál við orkuskiftinum í Týsklandi
text: #000007
text: Áleið 250 gigawatt av nýggjum kapasiteti má setast upp áðrenn 2030 — tá ið roknað verður við, at tørvurin verður áleið ein triðjing størri enn nú.
text: #000008
text: Fyri at seta tølini í perspektiv, so er kravda økingin nóg mikið til at føða øll húsarhaldini við teimum 448 milliónun íbúgvunum í ES við streymi.
text: #000009
text: Nýggju framleiðslueindirnar vera eftir ætlan ein blandingur av varandi orkukeldum og gass-orkuverkum, sum ein dag møguliga kunnu broytast til at koyra upp á hydrogen.
text: #000010
text: Men hetta er ein langur vegur at fara. Stjórnin hevur júst boðað frá, at hon í ár fer at fyrireika útbjóðingartilfar í samband við gassorkuverk, sum skulu kunna veita ein tíggindapart av tørvinum. Og í sambandi við varandi orku, so kann tað, at seta upp eina einstaka vindmyllu, taka upp til sjey ár, áðrenn neyðugu loyvini eru fingin í hús, sambært somu grein í Bloomberg.
text: #000011
text: Kemiski risin BASF hevur boðað frá, at ætlanin er at siga 2.600 fólkum úr starvi vegna trýst á fyritøkuna frá orkukreppuni. Fyritøkan hevði hall í seinnu hálvu í fjør og letur aftur fleiri av mest orkukrevjanri framleiðslunum, harímillum tvær ammoniakk fabrikkir og attengdar kunsttøðfabrikkir.
text: #000012
text: “Høgu orkuprísirnir leggja eina eyka byrðu á kappingarførið og møguleikarnar at skapa eitt avlop í Europa,” segði forstjórin Martin Brudermueller, sambært Bloomberg. Hann nevndi eisini “ov nógvar og stirvnar reglugerðir, umframt seina og búrokratiskar loyvisviðgerðir.”
text: #000013
text: Ein av kjarnutrupulleikunum hjá Týsklandi, eru politisku ætlanirnar at taka av ávísar orkuformar (fyrst kol og kjarnorku) uttan at hava eina greiða ætlan fyri hvussu farast skal fram at útvega aðra orku. Seinastu trý kjarnorkuverkini í landinum verða læst um miðan apríl, og nú ætlar landið sær at skunda undir ætlanina at gevast við kolorku fram ímóti 2030.
text: #000014
text: Uttan kjarnorku og kol sum orkukeldur, og uttan stóru natúrgassveitingarnar úr Russlandi er Týskland farið í holt við eina skundbygging av móttøkustøðum fyri at taka ímóti tí dýrara flótandi LNG-gassinum, soleiðis at landið kann tryggja sær nóg mikið av orku til ídnaðin, sum er avgerandi fyri búskapin í landinum. Samstundis verður roknað við at elbilar, hitapumpur og elektrolysarar til at framleiða hydrogen fara at økja um tørvin við eini 33%, soleiðis at komið verður upp á 750 terawatt tímar í 2030.
text: #000015
text: Týskland verður eisini noytt at finna eina loysn á trupulleikanum at framleiða elorku tá ið vindur og sól ikki eru tøk. Fyribilsætlanin hjá stjórnini inniber at byggja nýggj gassorkuverk, sum seinni kunnu koyra upp á hydrogen, men tað er trupult at finna íleggjarar, sum vilja fara undir slíkar kostnaðarmiklar verkætlanir.
text: #000016
text: “Undir verandi umstøðum kann ikki roknast við at nóg mikið av íleggjarum fáast,” segði Veronika Grimm, sum er limur í búskaparráðnum, sum ráðgevur stjórnina. Manglandi íløguhugurin kemst av ótryggleika í orkumarknaðunum og ógreiðum reglugerðum, legði hon afturat.
text: #000017
text: Bloomberg: Tað fer at taka fleiri ár hjá Týsklandi at javna missin av russiskum gassi
text: #000020
text: Heimsins størsti kemiski framleiðslumiðdepil, BASF í Týsklandi, kann verða noyddur at steingja vegna gassmangul
text: #000021
text: 28. februar fylti Hinvegin 1 ár. Áleið 300 greinar umframt video við samanumtøkum og poddvarpi er tað blivið til higartil.Vit hava hvørki lýsingar ella krøv um haldaragjald á síðuni. Tað er tí at vit gjarna vilja hava tilfarið frá okkum at síggjast og lesast so víða sum gjørligt.Ístaðin livir Hinvegin av stuðli frá privatpersónum, sum halda, at okkara arbeiði hevur týdning og er vert at stuðla.Um tú eisini hevur hug at hjálpa okkum at reka og menna hinvegin, so høvdu vit verið sera takksom, um tú vildi hjálpt okkum at halda arbeiðið koyrandi við antin at lata eina fasta mánaðarliga upphædd, ella við at gera eina eingangs flyting á konto nr 9865 1039800.
text: #000023
text: Video: "Høvdu tiltøkini og burturvísingarnar hjálpt nakað, so høvdu tey kanska verið verd at umhugsa"
text: #000033